སྤྱིར་རྒྱ་ནག་གཞུང་གིས་བོད་ནང་ཧན་མི་རིགས་འཕོན་ཆེན་པོ་གཞིས་སྤོར་བཏང་སྟེ་བོད་མི་རྩ་མེད་གཏོང་ཐབས་བྱེད་ཀྱི་ཡོད་ཀྱང་བོད་མིའི་འཐབ་རྩོད་ཀྱི་རྒྱབ་ལྗོངས་དང་སྟོབས་ཤུགས་དེ་མཐོང་ཡོང་དུས་བོད་མི་རྣམས་ནམ་ཡང་རྩ་མེད་དུ་འགྲོ་ཡི་རེད་བསམ་གྱི་མི་འདུག་ཅེས་བརྗོད་སོང་།དེ་རིང་སྔ་དྲོའི་ཆུ་ཚོད་༩པའི་སྟེང་བཞུགས་སྒར་དྷ་སའི་ནོར་བུ་གསོལ་མགྲོན་ཁང་དུ།བོད་མིའི་སྒྲིག་འཛུགས་ཕྱི་དྲིལ་ལས་ཁུངས་ཀྱི་གོ་སྒྲིག་འོགསྐུ་ཞབས་ཌར་རི་ཡན་ཧིན་ཇ་ལགས་ཀྱིས་སྣེ་འཁྲིད་པའི་ཨོ་སི་ཊོ་ལི་ཡའི་གྲོས་ཚོགས་འཐུས་མི་བཞི་ཡིས་གྲུབ་པའི་སྐུ་ཚབ་ཚོགས་ཆུང་ཞིག་ནས་གསར་འགོད་ལྷན་ཚོགས་ཤིག་ཚོགས་སོང་བ་དང་།ཟླ་འདིའི་ཕྱི་ཚེས་༢༠ཉིན་རྒྱ་གར་གྱི་རྒྱལ་ས་ལྡི་ལིའི་ཏཇ་མགྲོན་གསོལ་མགྲོན་ཁང་དུ།སྐུ་ཚབ་ཚོགས་པ་དེས་༧གོང་ས་རྒྱལ་བ་རིན་པོ་ཆེ་མཆོག་ལ་མཇལ་ཁ་ཞུས་ཏེ་བཀའ་མོལ་གནང་ཡོད་འདུག